Nu er hovednavnene klar til årets metalfestival i Studenterhuset. Den ene navn er Sylosis, som gør sig i en moderne udgave af thrashmetal, der låner fra både progmetal og den melodiske dødsmetal. - Sylosis har et enormt potentiale, og det bliver meget spændende at følge dem fremover. Lige nu er de udsat for en masse hype, og de tyder på at blive et af de næste helt store bands, så det er fedt at få dem med på festivalen, siger Carsten Brogaard Pedersen, formand for musikforeningen Day of Decay. Ifølge festivalen selv har de med Dyscarnate fået fat i et af de ubetinget mest lovende bands inden for dødsmetalgenren lige nu. - Vi tror, de bliver store; meget store! De er et af de mest hypede metalbands pt., og vi mener bestemt, vi har gjort et scoop her. Vi håber, de danske metalhoveder er enige, siger Carsten Brogaard Pedersen. Day of Decay finder sted på Studenterhuset i Aalborg den 18. maj.

Opsummering:
Det er to engelske bands, der kommer til Aalborgs metalfestival Day of Decay. Det drejer sig om Sylosis og Dyscarnate.